cyanic-selkie/wikianc huggingface dataset:
Veracruz (by)
Historie
Dagens Veracruz ble grunnlagt i 1599. Dette ble etterhvert hovedutskipningshavna for sølvet fra de meksikanske gruvene til Spania. Også rikdommene fra den spanske kolonien Filippinene ble fraktet over Stillehavet til Acapulco, fraktet over land via Mexico by til Veracruz, og så fraktet over Atlanterhavet til Spania. Dette gjorde Veracruz til et attraktivt mål for engelske og franske pirater som herjet i Karibien, og i 1653 og 1712 ble byen plyndret av pirater. For å motvirke truslene ble den store festningen San Juan de Ulúa bygd på en øy i havna i 1565 og utvidet betydelig utover i kolonitida.
De siste spanske styrkene etter den meksikanske uavhengighetskrigen forlot Mexico fra Veracruz i 1825. I 1838 ble byen okkupert av franskmennene.
Kultur
Innbyggerne i byen kalles «jarochos», og er kjent for å svære morsomme, livsglade og festglade. I februar feirer de karnevalet, som er en heidundrende sak med parader, rytmisk «danzon» og «son jarocho» osv. Kjøkkenet i Veracruz er spesialisert på sjømat, og her spises «cocteles», skalldyr overhelt med skarp saus, og «pescado a al veracruzana», fisk i en skarp tomatsaus.
Interessant å se
Festningen San Juán de Ulúa har Mexicos eldste kirke, kapellet San Francisco, og en lang rekke murer, bastioner og historiske bygninger. Bastionen Baluarte de Santiago er en annen del av befestningene som skulle beskytte byen. Sentrum er sentrert rundt Zócalo, stortorget, med domkirken parroquía i kolonistil. Mot havna ligger strandpromenaden Malecón, hvor jarocho'ene spaserer i skumringstimen. Strendene nærmest byen er for forurenset til å anbefales, men lengre ut ligger det flotte strender.
Åsane Folkehøgskole
Åsane folkehøgskole er en frilynt folkehøgskole som ligger i på Hylkje i bydelen Åsane i Bergen. Skolen har rundt 110 elever fordelt på ulike linjer. Skolen ble bygget i 1966, og skolens bygningsmasse ble rehabilitert i 2020. Skolen eies av avholdsorganisasjonen IOGT i Norge.
Her kan du få et innblikk i hverdagen på Åsane folkehøgskole.
Mål og visjon
Åsane folkehøgskole i Bergen er en frilynt folkehøgskole med kreative, visuelle og samfunnsrettede fag som legger vekt på:
Skolens visjon er at alle mennesker skal kunne leve frie, rike og meningsfylte liv, i en verden hvor rusmidler ikke står i veien for dette.
Linjer
Skolen har følgende linjer (skoleåret 2021/2022):
Surakshasenteret i India
I Bangalore i India har Åsane folkehøgskole i samarbeid med Assosiation for Promoting Social Action (APSA) bygget et krise- og omsorgssenter for gatebarn som heter Suraksha. Surakshasenteret gir jenter som har vært utsatt for misbruk og overgrep en ny start. Her får jentene beskyttelse, krisehjelp, omsorg og mulighet til å ta igjen tapt utdanning. I 2018 var senteret fullfinansiert, og Åsane folkehøgskole kunne avslutte sitt engasjement for å få finansiert etableringen av senteret.
Solidaritetsløp til inntekt for FORUT
Hvert år arrangerer Åsane folkehøgskole et solidaritetsløp. Løpet går enten rundt Lille Lungegårdsvann i Bergen sentrum, eller rundt skolen på Hylkje. Linjen «Global solidaritet» er hovedansvarlig for å arrangere løpet på vegne av skolen, men alle skolens elever er med på innsamlingsaksjonen, hvorav familie, venner, bekjente og andre er med på å støtte prosjektet som sponsorer. Alle pengene skolen samler inn, går til hjelpeorganisasjonen FORUT, som fordeler midlene på sine prosjekter. Tradisjonen med solidaritetsløp startet skoleåret 2015/2016. Da het løpet «Løp for India», men har fra skoleåret 2017/2018 endret navn til «Svett for menneskerett».
Musikal som fellesprosjekt
Hvert skoleår settes det av to uker hvor den vanlige timeplanen må vike, og alle elever og ansatte jobber sammen om å sette opp en musikal som skal vises for venner, familie og andre skoler.
Hovedkvarter
Hovedkvarter (HK) (engelsk headquarters, forkortet HQ) betegner stedet der de fleste, om ikke alle, viktige funksjoner i en organisasjon er konsentrert. Betegnelsen benyttes spesielt i militær sammenheng og i større selskaper. Selskaper benytter også betegnelsen hovedkontor. Juridisk brukes begrepet forretningskontor.
Kilder
Quartel (militar)
Knut Berg (kunsthistoriker)
Knut Berg (født 4. august 1925 i Oslo, død 29. november 2007 i Oslo) var en norsk kunsthistoriker som er mest kjent for sitt arbeid som direktør for Nasjonalgalleriet, hvor han begynte som konservator i kobberstikk- og håndtegningssamlingen i 1965 og avanserte til leder for institusjonen fra 1973 til 1995. Han etterfulgte Sigurd Willoch og Jens Thiis i stillingen. Selv om han la ned et stort arbeid for å få større lokaler til Nasjonalgalleriet, gikk han av med pensjon før det var en realitet. Men han realiserte tanken om å skille ut Museet for Samtidskunst fra resten av Nasjonalgalleriet.
Knut Berg var sønn av Arno Berg, den første byantikvar i Oslo. Som sin far ble også Knut Berg engasjert i Selskapet for Oslo Bys Vel, hvor han var styremedlem fra 1972 og styreleder i perioden 1981 til 1985. Farens engasjement ble ført videre til sønnen, som var styreleder i «Stiftelsen Militærhospitalet» i 26 år. Da faren ikke lyktes i å få fredet Empirekvartalet i Oslo, førte sønnen kampen videre for i alle fall å få reddet noe. Laftebygningen Militærhospitalet var blitt demontert i 1963, men ble gjenreist på Grev Wedels plass i 1983. I 1987 ble den fredet og tildelt Europa Nostras medalje for fremragende antikvarisk innsats.
Knut Berg var medlem av Det norske vitenskapsakademi og Kommandør av St. Olavs Orden.
Somalia under Sommer-OL 2004
Somalia under Sommer-OL 2004. To sportsutøvere (en menn og en kvinne) fra Somalia deltok i friidrett under Sommer-OL 2004 i Athen. Det var sjette gang Somalia deltok i et OL. De vant ingen medaljer. Friidrettsutøveren Mohamed Ahmed Alim var landets flaggbærer under åpningsseremonien.
Schalkholz
Schalkholz er en kommune i kretsen Ditmarsken i Schleswig-Holstein, Tyskland. Schalkholz hører under Eiderens amt, og lå inntil 1. januar 2008 i Tellingstedts amt.
Distrikter i Tripura
Liste over distrikter i Tripura. Distriktene er en administrativ inndeling av den indiske delstaten Tripura.
Schalkholz
Politikk
Erwin Grap som representerer den lokale listen WGS er borgermester.
Bård Wiggen
Bård Wiggen (født 9. desember 1961) er en norsk fotballtrener og tidligere fotballspiller som er fagkoordinator for.
Wiggen hadde en karrière som spiller i blant annet Rosenborg hvor han ble seriemester og cupmester i 1988,, og. Han startet også trenerkarrièren i sistnevnte klubb. Etter det har Wiggen vært hovedtrener for, og spillerutvikler, assistenttrener og hovedtrener i. I tillegg har han vært assistent for Norges G19-landslag. Etter mange år i, dro Wiggen til i 2008 for å assistere Ståle Solbakken. Der avsluttet han da Ståle Solbakken overtok trenerjobben i i 2011. Sluttet i Köln i 2012. 10. juli skrev Wiggen kontrakt med. Etter kun en halv sesong i Lillestrøm, har han før 2013- sesongen dratt tilbake til Trondheim og Rosenborg, for å være Per Joar Hansens høyre hånd de neste to årene. Første år i Rosenborg ga sølv i serien og tapt cupfinale mot Molde. Juli 2014 ble Wiggen og daværende hovedtrener Per Joar Hansen løst fra sine kontrakter til tross for 2.-plass i serien. Wiggen ble foran 2015 sesongen ansatt som Tor Ole Skulleruds assistent i Molde. Begge ble løst fra sine kontrakter august 2015.
Morwell (Victoria)
Morwell er en by i delstaten Victoria i Australia. Den ligger i det sentrale Gippsland rundt 149 kilometer fra delstatshovedstaden Melbourne. Morwell er administrasjonssenter for lokalstyret City of Latrobe, og ligger midt i Latrobe Valley som produserer mesteparten av Victorias strøm.
Historie
De opprinnelige innbyggerne var fra aboriginstammen Gunai (noen ganger stavet Kurani). Den første europeiske bosetningen kom i 1840-årene etter Angus McMillan og Paweł Edmund Strzelecki gjorde oppdagelsesreiser i området i 1841. I 1870-årene kom jernbanen som bidro til fremveksten av byen Morwell. Det finnes flere kullgruver i området og på grunn av god tilgang til kull ble det bygget flere kraftverk i området fra 1920-årene og fremover.
Transport
Morwell ligger langs hovedveien Princes Freeway (M1). Morwell jernbanestasjon har avganger hver time på ukedagene med V/Lines ruter til Melbourne og Bairnsdale.
Flyplassen Latrobe Valley Airport ligger rett utenfor Morwell og er den største flyplassen i Latrobe Valley.
Erwin Strittmatter
Erwin Strittmatter (født 14. august 1912 i Spremberg, død 31. januar 1994 i Schulzenhof ved Dollgow) var en tysk forfatter. Han var en av de mest kjente forfattere i det tidligere DDR.
I sin ungdom bodde Strittmatter i Bohsdorf, ikke langt fra Spremberg. Hans foreldre eide en liten butikk der. Fra 1924 til 1930 gikk han på Reform-Realgymnasium i Spremberg. Han var medlem av SPD allerede før 1933. Etter verdenskrigen arbeidet han som baker og journalist i Senftenberg ved Märkische Volksstimme. Fra 1954 til sin død arbeidet han som forfatter.
Hans mest kjente bok er Butikken (Der Laden). I denne autobiografiske trilologien beskriver han livet i det 20. århundre i Niederlausitz.
Norsk Radio Relæ Liga
Norsk Radio Relæ Liga (NRRL) er en norsk interesseorganisasjon for radioamatører. NRRL ble stiftet 8. august 1928 og er medlem av Frivillige Organisasjoners Redningsfaglige Forum.
Randolph County (Vest-Virginia)
Randolph County er det største fylket i Vest-Virginia med en total areal på 2 693 km² hvorav 1 km² er vann. I 2000 hadde fylket 28 262 innbyggere og administrasjonssenteret ligger i byen Elkins.
Norsk Radio Relæ Liga
NRRLs har kontor på Nedre Rommen i Oslo og ledes av generalsekretæren Bjørn Myrvold. Kontoret utfører servicefunksjoner for medlemmene og tillitsvalgte.
NRRL driver radiostasjonen LA1C.
Randolph County (Vest-Virginia)
Fylket ble grunnlagt i 1787 og er oppkalt etter guvernør Edmund Jennings Randolph.
Norsk Radio Relæ Liga
Grupper
Foreningen har flere grupper i Norge. De avholder blant annet møter, aktiviteter, Field Day og konkurranser. Flere av gruppene arrangerer radioamatørlisenskurs.
NRRL Sambandstjenesten
Amatørradio er brukt over hele verden som nødsamband ved naturkatastrofer og store ulykker når telefon, mobiltelefon og annet samband feiler.
NRRL Vintertest
NRRL Vintertest er en test som gjennomføres med både tale og telegrafi. Testens formål er å samle norske radioamatører til konkurranse, for derved å bedre operatørferdighet og vennskap mellom radioamatørene i Norge. Det gis poeng for hver kontakt man oppnår, og for geografisk spredning mellom kontaktene, kontakter fra flere storruter, gir ekstra poeng.
Testen avholdes andre helgen i mars og er åpen for alle radioamatører som oppholder seg på norsk territorium.
Relestasjoner
Relestasjoner, populært kalt repeatere, er ubemannede radiostasjoner som tar imot radiosignaler på en frekvens og sender disse automatisk ut igjen på en annen. Relestasjonene er gjerne plassert på fjelltopper, høye bygninger eller andre høytliggende steder slik at relestasjonen får en så god rekkevidde som mulig. Mange av NRRLs grupper drifter repeatere.
Lade skole
Lade skole er en barne- og ungdomsskole på Lade i Trondheim. Den ligger i historisk område med Lade gård og Lade kirke som nærmeste naboer.
Skolen vil fortsette med det forebyggende arbeidet mot mobbing. Selv om Lade skoles elever i Elevundersøkelsen svarer at de trives, vises det at det er noen få som ikke gjør det, og noen som også gruer seg til å gå på skolen. Dette må det gjøres noe med, og det jobbes på mange måter (som beskrevet i skolens Tiltaksplan mot mobbing).
Eksterne lenker
Lade skole
«Sankt Erik»
Sankt Erik var flaggskip for den svenske krigsflåten under den nordiske sjuårskrigen fra våren 1565 fram til krigens slutt. Det var det siste av de svenske storskipene som var bygd før krigsutbruddet.
Det var bygd som et rent artilleriskip på 350 lester i deplasement med en bestykning på nitti kanoner fra de største, fra fire stykker halv kartov kanoner (det kraftigste artilleristykket på midten av 1500-tallet på et skip er «helkartov»), til de minste som var forstørret hakeskyts lagt på relingen eller gjennom skyteskår. Skipet er flere ganger ført opp på flåtelister som oppgir bestykningen ombord. I 1563 var det 66 skyts, deretter øket til 90 skyts i 1566 og ett år senere til 104.
Listen over bestykningen i 1563 viste 4 korte og kraftige kanoner kalt «kartov», 12 store, langløpede kanoner kalt «slanger», 8 mindre, langløpede kanoner kalt «falkonetter» av metall, 4 svære steinskyts med 10 tommers stein som ammunisjon, 4 «slanger» og et antall mindre skyts av jern. Svenskene foretrakk å støpe sine kanoner i metall eller kobber i motsetning til danskene som var nødt til å anskaffe seg flere kanoner av jern fremfor kobber som var langt mer kostbart.
Skipets utseende er ikke kjent, men det ha gjort inntrykk på samtidige observatører og i 1585 hadde en kunstner som deltok på den danske siden under sjøkrigen, laget en akvarell som fremstilte et sjøslag mellom to skip hvorav den største med to kanondekk formodentlig skulle være «Sankt Erik» i kamp med sin rival «Jægermester» under slaget ved Bornholm 7. juli 1565. Akvarellen var laget av Rudolf van Deventer.
Som flaggskipet med admiral Klas Horn ombord ble besetningen økt til over ett tusen mann ettersom et admiralskip gjerne befant seg i sentrum under et pågående sjøslag.
CECED
Conseil Européen de la Construction d’Electro-Domestiques (CECED) er en paraplyorganisasjon bestående av produsenter av husholdningsprodukter (for eksempel hvitevarer) i Europa.
Fleet Foxes
Fleet Foxes er et amerikansk Indie band fra Seattle som spiller folkrock. Bandets debutalbum ble utgitt i 2008 til gode kritikker på plateselskapet SubPop.
CECED
CECED er for eksempel ansvarlig for en produsentuavhengig (interoperabel) kommunikasjonsprotokoll, CHAIN, for intelligent tilkopling av hvitevarer.
Noen av medlemmene av CECED er: BSH Hausgeräte (Bosch and Siemens Home Appliances Corp.), Electrolux, Candy Group, Indesit, Gorenje, Fagor og Miele.
Eksterne lenker
Ceceds hjemmeside
Somalia under Sommer-OL 2008
Somalia under Sommer-OL 2008. To sportsutøvere, en mann og en kvinne fra Somalia deltok i friidrett under Sommer-OL 2008 i Beijing. Det var sjuende gangen som Somalia deltok i et OL, de vant ikke noen medalje.
Tynset skole
Tynset skole kan vise til flere skoler i Tynset kommune i Hedmark:
Kilde: http://www.tynset.kommune.no
François Marie Daudin
François Marie Daudin (født 29. august 1776 i Paris, død 30. november 1803) var en fransk zoolog. Han beskrev mange nye arter av fugler og krypdyr. Daudin døde før han fylte 30 år av tuberkulose.
Torbjørn Sandvik
Torbjørn Sandvik (født 20. juni 1985 i Arendal) er en norsk musiker, låtskriver og psykolog. Han er grunnlegger og medlem av bandet Glittertind. Han mottok Statens kunstnerstipend for yngre kunstnere i 2016.
Sandvik er utdannet psykolog fra Psykologisk institutt ved Universitetet i Oslo. Han har blant annet forsket på sammenhenger mellom Omega-3-fettsyre og ADHD.
Referanser
Torbjørn Sandvik
Pensacola (andre betydninger)
Pensacola kan vise til:
Moe (Victoria)
Moe er en by i delstaten Victoria i Australia. Den ligger i Latrobe Valley i Gippsland rundt 135 kilometer øst for delstatshovedstaden Melbourne. Moe er del av lokalstyret City of Latrobe.
Historie
Moe ble etablert i 1852 etter gullfunn i området. Området utviklet seg som stoppested på ruten til gullfeltene rundt Walhalla. Hovednæringsveien i byen er kullgruvene og brunkullskraftverkene i Latrobe Valley.
Transport
Moe ligger langs motorveien Princes Freeway (M1). Moe jernbanestasjon befinner seg på Traalgon-linjen og er betjent av V/Line-tog til Melbourne. Moe ligger rundt 20 minutter kjøretur fra Latrobe Valley Airport i Morwell.
Idrettsskolen Numedal folkehøgskole
Idrettsskolen Numedal folkehøgskole er en frilynt folkehøgskole i Rollag i Buskerud. Skolen tar årlig imot vel 100 elever og eies av Rollag kommune. Skolen ble etablert i 1906, og da fokuserte skolen på landbruksutdanning. I 1986 valgte skolen å satse utelukkende på idrett. I 2003 solgte Buskerud fylkeskommune skolen til Rollag kommune, som dermed ble den eneste kommune i landet som eier og driver en folkehøgskole.
Linjefag ved denne skolen er:
Ritchie County
Ritchie County er det største fylket i Vest-Virginia med en total areal på 1 175 km² hvorav 0 km² er vann. I 2000 hadde fylket 10 343 innbyggere og administrasjonssenteret ligger i byen Harrisville.
Fylket ble grunnlagt i 1843 og er oppkalt etter journalist Thomas Ritchie.
Johann Georg Gmelin
Johann Georg Gmelin (født 10. august 1709, død 20. mai 1755) var en tysk naturvitenskapsmann, botaniker og geograf.
Gmelin ble født i Tübingen som sønn av en apoteker. Han var et oppvakt barn og ble uteksaminert fra universitetet som lege i en alder av 18. I 1730 reiste han til St. Petersburg for å forelese ved universitetet der og året etter ble han utnevnt til professor i kjemi og naturhistorie.
Fra 1733 til 1743 var Gmelin på en vitenskapelig ekspedisjon i Sibir. Han beskrev elven Jenisej som grensen mellom Europa og Asia og foretok temperaturmålinger. Gmelin var også den første som målte nivået på Det kaspiske hav og fant ut at det lå under havnivå (28 meter).
Gmelins hovedverk var Flora Sibirica, fire bind, utgitt 1749-50 og Reisen durch Sibirien, fire bind, utgitt 1753. Sine siste leveår tilbrakte han som professor i medisin i Tübingen, en stilling han fikk i 1749.
J.G.Gmel. er den offisielle autorforkortelsen som botaniker.
Distrikter i Sikkim
Liste over distrikter i Sikkim. Distriktene er en administrativ inndeling av den indiske delstaten Sikkim.
Direktiv (Den europeiske union)
Direktiv i EU er en lov (rettsakt) som fastsetter et mål som landene skal oppnå. Direktiver gjelder i utgangspunktet ikke direkte i medlemslandene, men krever særskilt ratifisering i de enkelte medlemsstatene. Rettigheter og plikter for borgerne gjelder først etter at nasjonalstatene har gjennomført direktivet.
Direktiver som inngår i saksområder omfattet av EØS-avtalen må også innføres i de EFTA-land som er tilsluttet denne avtalen.
En «rettsakt» i EU er en beslutning eller et vedtak som er truffet med hjemmel i EUs grunnleggende traktater.
Formål
Hensikten med direktiver er å tilstrebe størst mulig grad av rettslikhet mellom medlemslandene (såkalt harmonisering), samtidig som medlemsstatene står fritt til å velge form og metode for innføringen.
Hvordan direktiver vedtas
Forslag om nye direktiver fremmes og utredes av Europakommisjonen, og vedtas i et samspill mellom Europakommisjonen, Ministerrådet og Europaparlamentet.
Den hyppigst brukte prosedyren kalles Den alminnelige lovgivningsprosedyre, tidligere kalt medbestemmelsesprosedyren. Prosedyren følges i over 90% av rettsaktene. I henhold til Lisboa-traktaten som trådte i kraft 1. desember 2009 ble medbestemmelsesprosedyrens område utvidet slik at nær alle rettsakter vedtas etter denne prosedyren. Dersom Ministerrådet med kvalifisert flertall har vedtatt Kommisjonens direktivforslag, kan Europaparlamentet med absolutt flertall foreslå endringer eller legge ned veto. Dersom Ministerrådet ikke godkjenner Europaparlamentets endringsforslag, nedsettes det et forliksutvalg. Direktivforslaget blir ikke vedtatt dersom forliksutvalgets forliksforslag ikke får kvalifisert flertall fra Ministerrådet og alminnelig flertall fra Europaparlamentet.
Tidsfrist for innføring
Fra de er vedtatt i EU, har medlemsstatenes parlamenter en tidsfrist, vanligvis på 18 måneder, på å implementere direktivet i eget lands lovverk. Medlemslandene står fritt til å velge form og metode for å gjøre direktivet til eget lands lov. Medlemslandene har ikke anledning til å innføre lover som strider med gjeldende direktiv. Formfriheten for direktivimplementeringen innebærer at dersom et medlemsland lar være å innføre direktivet, eller trenerer innføringen av det, vil det likevel kunne gjøres gjeldende i henhold til prinsippet om direkte virkning.
EU-direktiver og norsk rett
Gjennom EØS-avtalen er Norge forpliktet til å innføre EU-direktiver som gjelder det indre marked i norsk rett. Norge har mulighet til å reservere seg mot EU-direktiver. I Soria Moria-erklæringen sa at den rødgrønne regjeringen kom til å vurdere å bruke reservasjonsretten Norge har, dersom særlige interesser ble truet.
I 2011 gjorde Stoltenberg-regjering bruk av Norges reservasjonsrett mot å innlemme det tredje postdirektivet i EØS-avtalen. Erna Solbergs regjering ønsket imidlertid å ta direktivet inn i EØS-avtalen, noe som ble meddelt EU 19. november 2013.
EFTAs overvåkningsorgan (ESA) har til oppgave å kontrollerere at Norge tar direktivene inn i norsk lovgivning.
Humberto Suazo
Humberto Andrés Suazo Pontivo (født 10. mai 1981 i San Antonio) er en chilensk fotballspiller som spiller for Deportes Santa Cruz.
Arado Ar 65
Arado Ar 65 var et énseters biplan angrepsfly og direkte etterkommer av Arado Ar 64, som utseendemessig var veldig like. Den eneste store forskjellen mellom dem var bruken av en 12–sylindret fremfor en 9-sylindret motor samt at vingespennet ble økt i forhold til Ar 64.
Ar 65 kom i 1931 og seks modeller ble bygget. De første flyene under modellserien gikk under navnet 65 a, b, c og var rene prototyper og testmodeller for senere serier. 65 d, e og f var rene produksjonsmodeller og de endelige typene. Arado Ar 65d ble levert i 1933 og gikk inn i tjeneste sammen med Ar 64 i de to jagerflygruppene Fliegergruppe Doberitz og Fliegergruppe Damm. I 1935 ble statusen til Ar 65 redusert fra angrepsfly til treningsfly og produksjonen av flytypen opphørte i 1936. I 1937 ble for øvrig tolv fly presentert til det bulgarske flyvåpenet Bolgár Légierő, som var Tysklands allierte.
Totalt ble det bygget 85 fly av typen Arado Ar 65 da produksjonen stoppet i 1936.
Truid Ulfstand
Truid Gregersen Ulfstand (født 1487, død 16. november 1545) var en dansk adelsmann, godseier og riksråd. Han var aktiv i Norge på 1500-tallet, i tiden da landet kom i realunion med Danmark.
Riksråd
Han var sønn av lensmann Gregers Jepsen til Torup og Else Torbernsdatter Bille, og dermed bror av Holger Gregersen Ulfstand. Truid arvet av sin far godset Torup i Skåne. Omkring 1520 ble han gift med Ide Brock; de hadde 4 sønner og 3 døtre. I 1522 ble han forlenet med Varberg slott, som han beholdt til sin død. Han ble opptatt i Riksrådet ved Frederik IIs tronbestigning, og slått til ridder ved kroningen 1524.
I Norge
I 1531 deltok han i forhandlingene om Christian IIs skjebne i Kjøbenhavn, før han sammen med Claus Bille ble sendt til Norge for å bringe landet under kong Frederik. I Oslo holdt de ting med landets innbyggere og fikk stormennene til å anerkjenne kongen. Senere drog de til Trondheim, hvor de kom til forlik med erkebiskopen.
Truids første hustru var død i 1531 eller 1532. Under et opphold i Stockholm 1534 giftet han seg igjen med en ung enke, Gjørvel Fadersdatter (Sparre). Han begav seg deretter til Malmø, hvor han kom til å bli holdt i fangenskap i 9 uker under Jørgen Kocks opprør. Han slapp fri ved å anerkjenne Grev Kristoffer som sin herre 10. august.
Varberg
Nå sendte kong Gustav en hær mot Halland, som fra 10. november beleiret Varberg. Truid forsvarte slottet inntil hans fetter Claus Bille fikk i stand en våpenhvile, mot at Truid erklærte seg nøytral.
Etter at den skånske adelen gikk over til svenskene, ble Marcus Meyer sendt til Truid på Varberg. Meyer inngikk en hemmelig overenskomst med byens innbyggere om å overrumple slottet. Dette lyktes 12. mars 1535; Truid slapp selv bort, men hans hustru og barn ble tilbake som fanger. Han gikk nå åpent over til hertug Christian, og samlet en liten hær som lot Varberg beleire. Ved pinse 1536 sendte Christian unnsetning; Marcus Meyer måtte overgi seg og ble halshugget 17. august ved Helsingør.
1537 ble Truid igjen sendt til Norge, denne gang for å bringe landet under kong Christian. Etter å ha vært i Trondheim drog han ned til Hamar, hvor han tvang biskop Mogens til å avstå bispedømmet og bispegården. En ny reise i Norge ble foretatt 1539.
Han døde på Torup 16. november 1545 og er begravet i Lund domkirke i Skåne.
Stortingspresident
Stortingets president, gjerne kalt stortingspresidenten, er en stortingsrepresentant som er valgt til å lede arbeidet i Stortinget. Presidenten og fem nummererte visepresidenter utgjør Stortingets presidentskap, som lager Stortingets arbeidsplan, fastsetter dagsorden, fordeler saker og leder Stortingets møter.
Presidentskapet består fra 25. november 2021 av stortingspresident Masud Gharahkhani (Ap), første visepresident Svein Harberg (H), andre visepresident Nils T. Bjørke (Sp), tredje visepresident Morten Wold (FrP), fjerde visepresident Kari Henriksen (Ap) og femte visepresident Ingrid Fiskaa (SV).
Presidentskapet velges for ett år (ett storting) om gangen når Stortinget trer sammen om høsten. Det er imidlertid vanlig i nyere tid at det er de samme som velges hvert av de fire år i en stortingsperiode. Presidentskapet gjenspeiler normalt partienes innbyrdes styrke og velges vanligvis blant Stortingets mest erfarne representanter, ofte i deres siste periode(r). Stortingspresidenten har ingen særlig myndighet etter Grunnloven.
Selv om presidenten har fulle rettigheter som stortingsrepresentant, deltar han/hun ofte ikke i den daglige politikk. Presidenten er fritatt fra å være medlem av noen av Stortingets faste komiteer. Ifølge hoffrangreglementet av 1993, skal Stortingets president sammen med statsministeren, høyesterettsjustitiarius, Stortingets visepresident og regjeringens medlemmer, gå og ha sitteplass (gang og sete) etter kongefamilien og andre kongelige ved offisielle seremonier og fester ved hoffet.
Presidentskapet
Stortingets presidentskap består fra 2009 av stortingspresidenten og fem visepresidenter i nummerert rekkefølge. Første visepresident er presidentskapets nestleder. Inntil 2009 besto presidentskapet av presidenter og visepresidenter i Stortinget, Lagtinget og Odelstinget.
Presidentene velges med hjemmel i Grunnloven § 73. Valget skjer enkeltvis som flertallsvalg. Presidenten kommer derfor som regel fra Stortingets største parti, mens det er praksis at resten av presidentskapet fordeles på partiene slik at Stortingets sammensetning noenlunde gjenspeiles i presidentskapet. Valgene skjer ved Stortingets konstituering hver høst, men det er tradisjon for at presidentene gjenvelges i hele stortingsperioden.
Presidentskapet er nærmest som et styre for Stortinget – uten rett til å ta politiske avgjørelser. Det bistås av Stortingets direktør. I henhold til Stortingets forretningsorden § 4 velges det tillegg til de seks presidentene også en sekretær og en visesekretær, men disse har i realiteten ingen vesentlige funksjoner, og vervene oppfattes «som en levning fra fortiden».
Kirsti Kolle Grøndahl var den første kvinnelige stortingspresidenten, fra 1993 til 2001. I 2018 ble Tone Wilhelmsen Trøen den andre. I saker som anses som kontroversielle, enten de gjelder Stortingets drift eller er politiske saker, kaller presidentskapet inn de politiske partienes gruppeledere til konsultasjoner.
Stortinget kan også velge en midlertidig president eller settepresident fra dag til dag eller sak til sak.
Oppgaver
Presidentskapet fastsetter Stortingets dagsorden. På omgang leder presidentene tingets møter og foreslår i denne sammenheng taletider og voteringsorden. Presidentskapet har også et ansvar for å påse at Stortingets behandling av sakene skjer i henhold til konstitusjonelle regler, både i plenum og i komiteene. I forbindelse med møteledelsen har presidenten også en uskreven oppgave med å påse at representantene kler seg passende i stortingssalen og at de ikke bruker «uparlamentarisk språkbruk». Møteledende president har dobbeltstemme ved stemmelikhet under Stortingets voteringer, men dette har sjelden noen praktisk politisk betydning.
Stortingspresidenten (eventuelt med assistanse fra visepresidentene) har flere representasjonsoppgaver, både seremonielle og som vert for utenlandske parlamentarikerdelegasjoner på besøk. Stortingspresidenten er fritatt fra å være medlem av noen av Stortingets faste komiteer.
Ved regjeringsskifte skal Kongen søke råd hos den avtroppende statsministeren om hvem som bør utnevnes til ny regjeringssjef. Kongen kan imidlertid også søke råd hos stortingspresidenten og eventuelt de parlamentariske lederne.
Historie
I Stortingets tidligste tid, da institusjonene var unge, og så lenge kongen hadde reell politisk makt, var det stortingspresidentens viktigste oppgave å ivareta kontakten mellom Stortinget og kongen. Som følge av denne nøkkelstillingen var det i Stortinget både skepsis til at stortingspresidenten skulle bli for mektig, og redsel for at kongen skulle «infiltrere Stortinget via presidentskapet». Løsningen var først å skifte ut presidenten hver åttende dag, og fra 1821 å velge inntil seks representanter som byttet på presidentvervet.
Under forfatningsstriden i 1870- og 1880-årene, brukte det radikale flertallet å besette alle posisjoner i presidentskapet, som et ledd i rivaliseringen med kongen. Praksisen med at det største partiet på Stortinget skulle ha alle setene i presidentskapet ble avsluttet i perioden 1900–1903, og fra og med 1906 har stillingene i presidentskapet blitt fordelt forholdstallsmessig mellom partiene. Etter 1945 har presidentskapet for det meste vært sammensatt av eldre, bredt respekterte representanter. I mellomkrigstiden var det ofte partienes parlamentariske ledere som satt i presidentskapet.
En særlig begivenhet i Stortingets historie er Elverumsfullmakten av 10. april 1940, da Stortinget satte møte på Elverum folkehøgskule. Daværende stortingspresident C.J. Hambro fremmet forslaget som ga regjeringen den nødvendige fullmakt til å lede landet «inntil det tidspunkt kommer da Regjeringen og Stortingets presidentskap etter konferanse innkaller Stortinget til neste ordinære møte».
Stortingspresidentens klubbe er laget av nøttetre fra George Washingtons eiendom i Virginia, og ble tatt i bruk i mai 1949. Den er en gave fra norsk-amerikaneren ingeniør Thomas Gillebo, som var sønn av Ole Torgersen Gillebo, stortingsrepresentant fra Oppland 1903–1906. Klubben har følgende inskripsjon: «Til presidenten for Norges Storting. Gud signe Norges land og folk.»
Tidligere hadde stortingspresidenten en fullmakt til å treffe «de forføyninger vedkommende Stortingets indre anliggender som måtte vise seg påkrevd» i de periodene hvor Stortinget ikke er samlet, men denne hastefullmakten er tatt ut i den forretningsorden som er gjeldende pr. 2011.
Norrøn-gælere
Norrøn-gælere er en benevnelse som brukes om folket av blandet norrønt og gælisk opphav som dominerte store deler av området rundt Irskesjøen og det vestlige Skottland i middelalderen.
De er generelt kjent under det gæliske navnet Gall Gaidel. Direkte oversatt betyr Gall fremmed, men det ble i løpet av tidlig middelalder brukt om folk av norrønt opphav. Moderne oversettelser kan også referere til norrøn-skotsk, hiberno-norrøn, irsk-norrøn med mere.
Norrøn-gælerne hadde sin opprinnelse blant norrøne bosettere i Skottland og Irland som ble assimilert inn i den gæliske kulturen. Så tidlig som på 800-tallet begynte disse innvandrerne fra Skandinavia å inngå ekteskap med innfødte gælere, bruke gælisk språk og overta andre skikker som eksempelvis klesdrakt. Et annet viktig bidrag til denne gælifiseringen var at mange gikk over fra troen på norrøne guder til kristendommen og lot seg døpe. Aristokratiet i de norrøn-gæliske samfunnene beholdt i regelen norrøne navn og en bevissthet om sitt nordiske opphav, mens det i de brede lag av folket var en utbredt synkretisme mellom norrøn og gælisk kultur. Eksempelvis kom norrøn-gælere til å se på sankt Columba som deres spesielle beskytter og de tilla ham noen av de samme kvaliteter som den norrøne guden Odin.
De norrøn-gæliske adelsslektene, som for eksempel Ivarætten, dominerte regionen rundt Irskesjøen fra 800-tallet til den normanniske æraen på 1100-tallet. De grunnla varige kongedømmer blant annet på øya Man, i Argyll, Jorvik (York) og Galloway. Herskerne over Hebridene fikk tittelen «Herre over øyene» («Lord of the Isles»). Den norrøn-gæliske MacDonald-slekten som først hadde denne tittelen hadde innflytelse til 1500-tallet, og adelstittelen eksisterer fortsatt. Også mange andre av de gæliske herskerne i Skottland og Irland hadde norrøn-gæliske forfedre.
Agnes og hans brødre
Agnes og hans brødre (ty. Agnes und seine Brüder) er en tysk film fra 2004, regissert av Oskar Roehler.
Handling
Filmen er sentrert rundt tre vidt forskjellige søsken: Hans-Jörg, en bibliotekar og sex-avhengig. Werner, en politiker i et trøblete ekteskap med en sønn som liker å diskreditere faren sin.
Samt Martin, som nå heter Agnes etter en kjønnsskifte-operasjon. Agnes arbeider som danserinne, og er forelsket i en person hun ikke kan få.
Voss Folkehøgskule
Voss Folkehøgskule er en frilynt folkehøgskole som ligger på Seim, 1,5 km vest for sentrum, Vossevangen i Hordaland. Skolen ble opprettet i 1895. Voss Folkehøgskole eies av en egen stiftelse, og tar årlig imot ca. 120 elever, fordelt på 9 linjer.
Historie
Skolen ble grunnlagt i 1895 av Lars Eskeland, men ideen om å starte en folkehøgskole her kom i 1887 da Bjørnstjerne Bjørnson var på Voss. En gruppe unge mennesker hyllet dikteren ved å synge «Ja, vi elsker» utenfor Fleischer's hotel, der han bodde. Bjørnson spurte i den anledning de unge om det var noen folkehøgskole i bygden. Da svaret var nei, uttalte han: «Ungdom på Voss. Det er mit ønske at det på Voss må bli reist en folkehøiskole.» Skolens ideologi var inspirert av Nikolai Frederik Severin Grundtvigs idé om folkehøgskoler.
Linjer og moduler
Voss Folkehøgskule har 9 linjer skoleåret 2023-24, med cirka 30 valgfag og flere fellesfag.
Distrikter i Goa
Liste over distrikter i Goa. Distriktene er en administrativ inndeling av den indiske delstaten Goa.
CMR
CMR kan være flere ting:
Omgangsskole
Omgangsskole var en ordning som kom til etter at den første norske skoleloven ble bestemt i 1739. Der det ikke var egnet å samle elever til en skolestue reiste lærerne rundt og underviste på omgang. «Fastskoleloven» fra 1860 påla kommunene å etablere permanente skoler som skulle erstatte omgangsskolene.
Historie
Forordning av 1739 la grunnlaget for de første offentlige skoler. I byene ble det startet opp med allmue-/fattigskoler. På landsbygden bodde folk for spredt til at det kunne opprettes egne faste skoler, derfor fikk man omgangsskoler. Omgangskoleordningen ble organisert slik at hvert prestegjeld ble delt opp i distrikter. Hvert distrikt hadde sin omgangskoleholder (lærer). Distriktet ble så delt opp i tre til fem roder. En rode bestod av flere gårder som lå noenlunde samlet. Undervisningen foregikk i et av rodens hus, noe som gikk på rundgang blant rodens gårder. Det var en plikt for gårdene å holde skolestue da det var deres tur, samt holde læreren med husrom og mat. Elevene fikk ca. to måneders undervisning i året, men dette varierte opp gjennom tiden. Skoleholderen holdt skole på omgang mellom rodene i sitt distrikt, derav navnet omgangskole. Skoleholderen ble valgt ut av presten blant de mest oppvakte konfirmantene. Han fikk litt videre opplæring i lesing og kristendomskunnskap av klokkeren. Deretter var han klar til å undervise. Skoleholderen skulle fortrinnsvis være hjemmehørende i prestegjeldet. Da kunne han fortsatt bo hjemme og prestegjeldet sparte utgifter. Allmue-/omgangskolene var først og fremst en kristendomskole og skulle lede barna mot konfirmasjonen. Undervisningen bestod hovedsakelig i en høring av kristendomskunnskapene. Noen lærte også å lese, skrive og regne. Det ble i enkelte områder holdt omgangskoler frem til ca. 1940, til tross for «fastskoleloven» fra 1860 som påla kommunene å etablere faste skoler.
5. etappe i Tour de France 2005
Info
Nok en etappe som endte med massespurt. Et brudd med blant andre Juan Antonio Flecha, etappevinner fra 2003, ble tatt igjen cirka en mil fra mål. Norges håp, Hushovd, trådde ut av pedalen 550 meter fra mål og tapte noen få meter, men allikevel kjempet han seg tilbake i posisjon og var bra med i spurten. Der nådde han ikke helt opp, og ble nummer tre, litt under en sykkellengde bak McEwen. Lance Armstrong kjørte i mål med hovedfeltet og beholdt dermed den gule ledertrøyen, Maillot jaune. Arvesen forsøkte ikke å gå i brudd, slik han på forhånd annonserte i mediene.
Grønn trøye
1. mellomsprint i Villeny (20 km)
2. mellomsprint i Aubigny-sur-Nere (80.5 km)
3. mellomsprint i Gien (135 km)
Klatretrøye
1. klatring i Cote de Bellevue 4. Kategori (109.5 km)
Resultatliste
Resultater 5. etappe:
3 Thor Hushovd (Nor) Credit Agricole
4 Stuart O'Grady (Aus) Cofidis, Le Credit Par Telephone
Pensacola
Pensacola er en by i Escambia County i Florida hvor den er administrasjonssenter.
Byen hadde i folketellingen i 2000 en befolkning på 56 255 og per 2005 hadde byen 54 055 innbyggere. Men byområdet til Pensacola som består av Escambia og Santa Rosa County er på 439 877 innbyggere.
Pensacola er en havn ved Pensacola Bay som har forbindelse til Mexicogulfen. En stor United States Navy flybase, den første i USA, ligger sørvest for Pensacola, nær Warrington, og er hjemmet til Blue Angels og National Museum of Naval Aviation. Pensacola internasjonale lufthavn ligger ved byen.
Pensacola blir kalt The City of Five Flags («de fem flaggs by») på grunn av de fem flaggene som har vaiet over byen i dens historie: flaggene til Spania, Frankrike, Storbritannia, Amerikas konfødererte stater og USA.
5. etappe i Tour de France 2005
Resultatliste
6 Allan Davis (Aus) Liberty Seguros-Würth
7 Bernhard Eisel (Aut) Française Des Jeux
9 Jens Voigt (Ger) Team CSC
10 Robert Förster (Ger) Gerolsteiner
Marcelo Ebrard
Marcelo Ebrard (født 10. oktober 1959 i Mexico by) er en meksikansk politiker som representerer partiet Partido de la Revolución Democrática (PRD).
Fra den 5. desember 2006 var han borgermester i Mexicos føderale distrikt. Ebrad hadde tidligere i sin karriere hatt verv som minister for offentlig sikkerhet og minister for sosial utvikling i Distrito Federal. Fra 1989 til 1990 var han generalsekretær for partiet Partido Revolucionario Institucional (PRI).
I 2015 raste den politiske karrieren hans sammen da han ble beskyldt for å ha unndratt flere millioner fra et stort offentlig byggeprosjekt (metro-linje 12 i Mexico by). Domstolen Tribunal Electoral del Poder Judicial de la Federación (TEPJF) annulerte deretter hans kandidatur til Deputert-kammeret. Den 30. april 2015 holdt han sin siste offentlige tale der han erklærte at han ville be internasjonale organisasjoner om støtte til å få sitt kandidatur gjenopprettet. Han dro til Genève den 6. mai, og overleverte der et dokument til FNs Menneskerettighetskomité. En uke senere skal han ha blitt observert i New York City, der han ba den inter-amerikanske menneskerettighetskommisjonen om støtte. Han dro kort tid etter med sin tredje hustru (Rosalinda Bueson, Honduras' tidligere ambassadør til Mexico) og deres to barn i eksil til Paris i Frankrike, med løfte om å vende tilbake til Mexico i tide til valget som skulle finne sted 7. juni 2015. Imidlertid ble han værende i Paris, og i august 2015 rapporterte nettstedet 24 HORAS at han og familien tilbragte sitt selv-pålagte eksil i den franske hovedstaden innkvartert på et luksus-hotell. Ebrard rykket imidlertid ut og benektet dette, og hevdet at de slett ikke bodde på hotell i Paris, men leide en leilighet på 80 kvadratmeter et annet sted i Frankrike.
Horror vacui
Horror vacui, latin for «frykt for det tomme rom», var en forestilling i eldre tiders naturfilosofi som hevdet at krefter i naturen alltid vil fylle tomrom med materie. Uttrykket brukes også om menneskers angst for åpne tomrom, stillhet og så videre, særlig tendensen til å ville dekorere nakne flater og om overfylt billedkunst.
Aristoteles mente at naturen «frykter» tomrom og alltid vil prøve å unngå tomhet ved å absorbere gass eller væske. Hele universet er fylt av en materie som verken kan ødelegges eller forandres, og det kan derfor ikke eksistere et absolutt ingenting.
Denne forestillingen uttrykkes også i det latinske ordtaket natura abhorret vacuum, «naturen avskyr tomrom». Uttrykket er kjent blant annet fra Rabelais' fortelling om et av drikkegildene med kjempene Pantagruel og Gargantua, utgitt første gang 1532. Rabelais ivret for å hente låneord fra latin inn i fransk dagligspråk.
I naturfilosofien
Horror vacui, også kalt plenisme, var et prinsipp i mekanikken før Isaac Newtons tid (1643–1727). Uttrykket stammer fra den greske filosofen og naturforskeren Aristoteles (384–322 fvt.) som mente det finnes en kraft i naturen som forsøker å fylle tomrom med materie. Dette var blant annet grunnen til at et lufttomt rør blir fylt med væske som står i forbindelse med røret. Ifølge plenismen eksisterer det derfor ikke et absolutt ingenting i universet.
Også Descartes (1596–1650) var plenist og benektet eksistensen av tomt rom i sine mekanistiske bevegelseslover. Heller ikke Galileo Galilei (1564–1642) avviste denne forestillingen, og først hans nærmeste etterfølgere Evangelista Torricelli (1608–1647) og Blaise Pascal (1623–1664) lyktes å kartlegge den betydningen lufttrykket har for for eksempel vann som stiger i en pumpe. Hypotesen om horror vacui ble derfor erstattet av Newtons bevegelseslover og naturlovene som er avledet fra disse.
I kunsten
I billedkunsten kan horror vacui betegne menneskers generelle «tomromredsel», den utrivelige følelsen tomme, nakne vegger kan gi og lysten til å pynte med bilder.
Mer spesielt kan begrepet brukes om et formprinsipp for bilder og dekorasjoner der tegninger og detaljer helt dekker flater og gjenstander. Slik horror vacui kan være et bevisst estetisk valg som følger designmoter i samtiden. Tett dekor kan også skyldes ønsket om å skjule arkitektoniske eller andre formsvakheter ved noe. Formgrepet kan dessuten rett og slett uttrykke en mer eller mindre ubevisst skrekk eller sterk uvilje mot tomme områder og det grenseløse.
Horror vacui kjennetegner flere kunstretninger og stilistiske tradisjoner gjennom historien. Eksempler er alt fra overfylt kirkekunst, naivistisk folkekunst og «primitiv kunst» der utøveren mangler sansen for «kunstnerisk økonomi», til ekspresjonistisk og psykedelisk kunst, myldrebøker, undergrunnstegneserier og drodling. Ornamentale uttrykk i for eksempel barokk og rokokko har i særlig grad vært preget av overlesset dekor og «maksimalisme». Også historisismen hadde en ustyrlig trang til rike og varierte effekter i tråd med dette dekorasjonsprinsippet. En tvangsmessig utfylling av bildeflater med overdrevent mange streker og detaljer kan også sees ved enkelte psykiske lidelser.
Hadeland folkehøgskole
Hadeland folkehøgskole er en frilynt folkehøgskole som ble grunnlagt i 1906 som Vestoppland Folkehøgskole. Grunnlegger var Olaus Islandsmoen. Skolen skiftet navn i november 2011. Hadeland folkehøgskole ligger i Brandbu midt mellom Gjøvik og Oslo. Mye av undervisningen på skolen tar utgangspunkt i østlig filosofi og det arrangeres blant annet tur til Kina, Japan, India og Sør-Korea. Det er årlig ca. 90 elever ved skolen, som eies av Hadeland folkehøgskole BA.
Skolens linjefag er:
NRK Urørt
NRK Urørt er et norsk nettsted og et radioprogram som har gått på NRK Radio siden 2000. Programmet lar usignerte norske musikkartister eksponere musikken sin gratis via Internett. Et utvalg av artistene blir også spilt på radio. Programmet har sendetid på NRK P3 hver onsdag klokken 18–20.
Redaksjonen består av programleder Nina Gjertsen og prosjektleder Jon Vu-Yen Nguyen. De jobber blant annet med å lytte og vurdere musikk som lastes opp og i samarbeid med musikkprodusenter i NRK P3 plukker de ut en artist som blir Månedens Urørt. Denne artisten får ekstra eksponering på radio, nett og i sosiale medier. Det ble tidligere ledet av Mari Garås Monsson.
Urørt inngikk i 2005 et samarbeid med Zoom, en konkurranse for ukjente og usignerte band og en påfølgende turné. Zoom endret samtidig navn til Zoom Urørt. Prosjektet samarbeider også med Norwegian Wood og er med å plukke ut band som skal spille på Urørt Underwood-scenen på festivalen. Dette samarbeidet opphørte etter 2009.
Tidligere ga Urørt også ut en CD med navnet Rørt og Urørt hvor blant andre finalistene fra dét årets Urørtfinale var med.
Urørt på mobile plattformer
I 2011 ble Urørts musikkbase også gjort tilgjengelig gratis for mobile enheter og ble tilgjengelig for iPhone/iOS, Android og Nokia-telefoner. Urørt-appen mottok i 2011 en rekke priser, blant annet Gulltaggen, Gulltasten og Sterk Reklame. Urørt formidler i dag musikk gjennom Instagram, nett og radio.
Årets Urørt
Hvert år plukkes et utvalg av artistene (de siste årene 3 artister) fra nettstedet ut til Urørtfinalen, hvor Årets Urørt blir kåret. Utvelgelsen gjøres av Urørtredaksjonen og musikkjournalister i P3. Vinneren kåres av publikum og en fagjury under et finaleshow. I tillegg blir vinnerlåta listet på P3s spillelister, og artisten får spillejobber på flere av de største festivalene i Norge. Fra 2018 ble Urørtfinalen flyttet til høsten og vinneren får opptre under P3 Gull-utdelingen. Det ble derfor arrangert to Urørtfinaler og kåret to vinnere dette året, en om som vanlig om våren og en om høsten. I tidligere utgaver av Urørtfinalen, besto finalistene av de 12 vinnerne av månedens Urørt, men nå plukkes finalistene av de artistene som kåres til Månedens Urørt gjennom året. Finalen blir normalt direktesendt på NRK3. De første årene ble finalen arrangert i forbindelse med by:Larm. Fra 2008 til 2015 ble den arrangert på Studentersamfundet i Trondhjem, og siden på Sentrum Scene (2016), Kulturkirken Jakob (2017) og Mathallen Oslo (vår 2018). Fra og med høstfinalen 2018 ble kåringen arrangert som en del av radioprogrammet Christine på P3, og siden 2020 har finalen blitt arrangert på NRK sitt hovedkvarter på Marienlyst. I 2022 ble finalen, for første gang siden våren 2018, avholdt som et publikumsarrangement på underholdningsbaren Brød & Sirkus i Oslo.
8. serierunde i Toppserien 2009
8. serierunde i Toppserien 2009 ble spilt den 21. mai klokken 18:00, med unntak av Stabæk – Team Strømmen, som ble utsatt på grunn av at Team Strømmens kanadiske spillere var opptatt med landslagsspill mot USA.